4% मुस्लिम रिजर्वेशन कांग्रेस की तुष्टीकरण की राजनीति; भाजपा ने लिंगायत को बचाया
Union Home Minister Amit Shah Political Visit To Karnataka Ahead Of Assembly Elections, केंद्रीय गृह मंत्री अमित शाह ने राज्य के अपने दौरे से पहले आज कर्नाटक के मैसूर में श्री चामुंडेश्वरी देवी मंदिर में पूजा-अर्चना की। अमित शाह रविवार से शुरू हुए तीन दिवसीय कर्नाटक दौरे पर हैं
कर्नाटक विधानसभा चुनाव के बीच गृहमंत्री अमित शाह तीन दिन के दौरे पर रविवार रात बेंगलुरु पहुंचे थे। सोमवार को वे सबसे पहले मैसूरु गए और श्री चामुंडेश्वरी देवी मंदिर में पूजा की। इसके बाद वे चामराजनगर जिले के गुंडलुपे पहुंचे। उन्होंने यहां पहला रोड शो किया।
उन्होंने मीडिया से बातचीत में कहा- कांग्रेस आज भी तुष्टीकरण की राजनीति करती है। कांग्रेस सरकार ने जो 4% मुस्लिम रिजर्वेशन किया था, भाजपा ने उसे खत्म कर दिया। भाजपा ने लिंगायत OBC, SC और ST को बचाने का काम किया है। कांग्रेस अध्यक्ष कहते है कि हम अगर सत्ता में आएंगे तो मुस्लिम आरक्षण फिर से लाएंगे। कांग्रेस तुष्टीकरण से बाज नहीं आ रही।
शाह दोपहर 3 बजे सकलेशपुर पहुंचे, वहां भी उन्होंने दूसरा रोड शो किया। कर्नाटक की भाजपा सरकार को 40% कमीशन वाला बताने पर शाह ने राहुल के आरोपों का जवाब दिया। शाह ने कहा- लोग इस तरह के निराधार आरोपों पर कैसे विश्वास करेंगे? न कोई केस न कोई जांच। उनके पास कोई ठोस सबूत है तो उन्हें कोर्ट जाना चाहिए।
मैसूर के श्री चामुंडेश्वरी देवी मंदिर में अमित शाह की पूजा करने की 3 तस्वीरें...
शाम को पार्टी नेताओं के साथ हुबली में बैठक करेंगे
शाह हासन से वापस मैसूर के लिए निकल गए। मैसूर वापस आने के बाद शाम को एक विशेष विमान से उत्तरी कर्नाटक के हुबली जाएंगे। वहां वह एक होटल में पार्टी नेताओं के साथ बैठक में भाग लेंगे और रात्रि विश्राम करेंगे।
चिक्काबल्लापुर में भाजपा अध्यक्ष नड्‌डा का रोड शो
शाह के अलावा भाजपा अध्यक्ष जेपी नड्डा भी कर्नाटक के दौरे पर हैं। सोमवार को वे विशेष विमान से बेंगलुरु पहुंचे। वे यहां से चिक्कबल्लापुर जिले के शिद्लघट्ट पहुंचे और रोड शो किया। वह उत्तर कन्नड़ जिले के सिरसी में एक मंदिर भी जाएंगे और जनसभा को संबोधित करेंगे।शाम को वह बेंगलुरु ग्रामीण जिले के देवनहल्ली में पार्टी की एक बैठक में भाग लेंगे, फिर दिल्ली लौट जाएंगे।
अमित शाह से जुड़ी ये खबरें भी पढ़ सकते हैं...
अमित शाह बोले- तेलंगाना में मुस्लिम आरक्षण खत्म करेंगे, KCR की पार्टी का स्टीयरिंग ओवैसी के हाथ
केंद्रीय गृह मंत्री अमित शाह ने कहा- अगर तेलंगाना में भाजपा की सरकार बनी तो राज्य में मुस्लिम आरक्षण खत्म कर देंगे। पिछले 8-9 सालों से चल रही KCR की भ्रष्ट सरकार की उल्टी गिनती शुरू हो चुकी है। शाह तेलंगाना के चेवेल्ला में जनसभा को संबोधित कर रहे थे। पूरी खबर पढ़ें...
कर्नाटक पहुंचे अमित शाह, ब्रेकफास्ट पर की चुनावी चर्चा; येदियुरप्पा और CM बसवराज बोम्मई शामिल
गृहमंत्री अमित शाह कर्नाटक दौरे पर हैं। यहां वे पूर्व मुख्यमंत्री बीएस येदियुरप्पा से मिलने पहुंचे। शाह ने येदियुरप्पा के घर ब्रेकफास्ट पर चुनावी चर्चा भी की। इस दौरान राज्य के CM बसवराज बोम्मई, येदियुरप्पा के बेटे विजेंयद्र समेत कई सीनियर लीडर मौजूद रहे।​ पूरी खबर पढ़ें...​​​​​​
कर्नाटक में लिंगायत नेताओं के पार्टी छोड़ने से भाजपा परेशान, अमित शाह ने सीएम बसवराज बोम्मई के साथ बैठक की
कर्नाटक में टिकटों के बंटवारे से नाराज लिंगायत नेताओं के पार्टी छोड़कर जाने से भाजपा में चिंता है। इसी मुद्दे पर गृहमंत्री अमित शाह ने सीएम बसवराज बोम्मई, बीएस येदियुरप्पा और सीनियर नेताओं के साथ मीटिंग की। बताया जाता है कि बैठक में डैमेज कंट्रोल पर चर्चा की गई। पूरी खबर पढ़ें...